Dynastia gordian

Le dynastia gordian, aliquando cognoscite como le dynastia gordianic, esseva de curte duration, regnante le Imperio Roman de 238 a 244 p.Chr. Le dynastia attingeva le throno in 238 p.Chr., post que Gordiano I e su filio Gordiano II se sublevava contra le imperator Maximino le Thrace e esseva proclamate co-imperatores per le Senato roman. Gordiano II esseva occidite per le guvernator de Numidia, Capeliano, e Gordiano I se suicidava pauc post, solmente 22 dies post que ille esseva declarate imperator. In 238, Pupieno e Balbino, qui non esseva del dynastia gordian, esseva declarate co-imperatores, sed le Senato esseva fortiate a facer de Gordiano III un tertie co-imperator in 238, a causa del demandas del populo roman. Maximino tentava invader Italia, sed ille esseva occidite per su proprie soldatos quando su armea deveniva frustrate. Post isto, le Garda Pretorian occideva Pupieno e Balbino, lassante Gordiano III como le sol imperator. Gordiano III regnava usque a 244 p.Chr. quando ille esseva o occidite post su traition per Philippo le Arabe, o occidite in le Battalia de Misiche; con su morte, le dynastia finiva e Philippo le Arabe deveniva imperator.

Categoria:Imperio Roman